Diari Oficial de la Generalitat Valenciana


Sumari del DOGV 7454, del 30-01-2015 (2015/735)

RESOLUCIÓ de 27 de gener de 2015, de la Direcció General de Recursos Humans, per la qual es convoca les persones que han superat les proves selectives d'accés al subgrup A1, sector administració especial, enginyers forestals, convocatòries 14/2010 i 15/2010, torn d'accés lliure i torn de promoció interna, respectivament, per a l'elecció de destinació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/735


Data del document
:   27-01-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 27 de gener de 2015, de la Direcció General de Recursos Humans, per la qual es convoca les persones que han superat les proves selectives d'accés al subgrup A1, sector administració especial, enginyers forestals, convocatòries 14/2010 i 15/2010, torn d'accés lliure i torn de promoció interna, respectivament, per a l'elecció de destinació. [2015/735]  
Per mitjà de les resolucions de 10 de desembre de 2014, de la Conselleria d'Hisenda i Administració Pública, es van fer públiques les llistes de persones que han superat les proves selectives d'accés al subgrup A1, sector administració especial, enginyers forestals, convocatòries 14/2010 i 15/2010, torn d'accés lliure i torn de promoció interna, respectivament, corresponents a l'oferta d'ocupació pública de la Generalitat de 2010.  
Per això, als efectes previstos en l'article 58.1.d de la Llei 10/2010, de la Generalitat, d'ordenació i gestió de la funció pública valenciana, i fent ús de les atribucions que conferix a esta Direcció General de Recursos Humans l'apartat 3 de l'article 18 del Reglament de selecció, provisió de llocs de treball i carrera administrativa, així com l'article 39 del Decret 20/2013, de 25 de gener, del Consell, que aprova el Reglament orgànic i funcional de la Conselleria d'Hisenda i Administració Pública, resolc:  
  
Primer  
Convocar les persones indicades en l'annex d'esta resolució per a l'elecció de destinació, en un acte obligatori, presencial i únic, el dia 3 de febrer de 2015 a les 10.30 hores, a la sala de juntes de la Direcció General de Recursos Humans de la Conselleria d'Hisenda i Administració Publica, al carrer del Miquelet, número 5, 2a planta, de València.  
  
  
Segon  
La crida per a triar els llocs de treball s'efectua en primer lloc per la persona que ha superat les proves selectives pel torn de promoció interna, Convocatòria 15/2010, i a continuació, per la persona que ha superat les proves selectives pel torn lliure, Convocatòria 14/2010.  
  
  
Tercer  
L'elecció de destinació en este acte no atorga cap dret a l'ingrés en la funció pública, que queda condicionat a les resolucions de nomenament com a personal funcionari de carrera i d'adjudicació de la destinació elegida, després d'acreditat amb documents, dins del termini que indiquen les resolucions de 10 de desembre de 2014, de la Conselleria d'Hisenda i Administració Pública, el compliment dels requisits exigits, de conformitat amb el que disposa l'article 58.2 de la Llei d'ordenació i gestió de la funció pública valenciana.  
  
  
Quart  
El lloc de treball triat, que serà adjudicat amb destinació definitiva, implicarà la integració de l'aspirant seleccionat o de l'aspirant seleccionada en el cos A1-17, superior tècnic d'Enginyeria de Forests de l'Administració de la Generalitat; o en el cos A1-27, superior tècnic de l'Administració del Medi Ambient de l'Administració de la Generalitat, en l'escala corresponent, segons el cos per a la provisió del qual estiga classificat el lloc adjudicat, de conformitat amb les relacions de llocs de treball publicades, aprovades per Resolució d'esta direcció general de 13 de setembre de 2013 (DOCV 7112, 17.09.2013), actualitzades per la Resolució de 27 de març de 2014, d'esta direcció general (DOCV 7246, 02.04.2014)  
  
Quint  
En la resolució que ha de dictar esta Direcció General de Recursos Humans per la qual s'adjudicaran les destinacions com a conseqüència d'este procediment, s'indicaran les dates de presa de possessió i els cessaments de destinació que se'n deriven.  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades poden interposar-hi un recurs de reposició, amb caràcter potestatiu, davant de l'òrgan que l'ha dictat, en el termini d'un mes comptador des de l'endemà de la publicació. Alternativament, si no es recorre en reposició, s'hi pot interposar un recurs contenciós administratiu, davant del Jutjat Contenciós Administratiu de la ciutat de València o del de la circumscripció on tinga el domicili el recurrent, en el termini de dos mesos comptador des de l'endemà de la publicació.  
  
  
València, 27 de gener de 2015.- La directora general de Recursos Humans: Ana Brugger Navarro.